 **REPUBLICA MOLDOVA**

**Сonsiliul Raional DROCHIA**

MD 5200 or. Drochia, bd. Independenţei,15 МД 5200 г. Дрокия, бул. Индепенденцей, 15

tel: (252) 2- 20-57 fax : (252) 2-20-58 тел: (252) 2- 20-57 факс: (252) 2-20-58

e-mail: cancelardroc@mail.ru e-mail cancelardroc@mail.ru

www.drochia.md www.drochia.md.

**DECIZIE NR.4/10**

**Din 26 iulie 2018 or.Drochia**

Cu privire la demersul Consiliului raional Drochia

către Ministerul Educației, Culturii și Cercetării, Ministerul

Agriculturii, Dezvoltării Regionale și Mediului

Ținînd cont de prevederile art. 8, 74 din Legea 1538 din 25.02.1998 privind fondul ariilor naturale protejate de stat, în temeiul art.art.43 alin.(1), lit.c), 46 alin.(1) din Legea nr.436-VXI din 28.12.2006 privind administrația publică locală, cu modificările și completările ulterioare, Consiliul raional Drochia **DECIDE**:

1. Se aprobă demersul Consiliului raional Drochia către Ministerul Educației, Culturii și Cercetării, Ministerul Agriculturii, Dezvoltării Regionale și Mediului, parte integrantă a prezentei decizii.

2. Se împuternicește președintele raionului, dl Ion Dascal, să semneze, să expedieze demersul în cauză autorităților publice centrale vizate, cu dreptul de a întocmi și înainta ulterior documentele ce țin de domeniul dat.

3. Prezenta decizie intră în vigoare la data adoptării și se publică pe site-ul Consiliului raional Drochia.

**Președintele ședinței**

**Consiliului raional Drochia Angela CROITOR**

**Contrasemnează:**

**Secretarul**

**Consiliului raional Drochia Oxana GRIGORIȚA**

Aprobat

prin decizia Consiliului raional

nr.4/10 din 26.07.2018

**Ministerul Educației, Culturii și**

**Cercetării**

**Ministerul Agriculturii, Dezvoltării**

**Regionale și Mediului**

**D E M E R S**

Prin prezentul, Consiliul raional Drochia solicită, ca, în calitate de autorități centrale pentru mediu, să înaintați Guvernului Republicii Moldova un proiect de lege de modificare a punctului 12 al anexei nr.11 din Legea nr.1538 din 25.02.1998 privind fondul ariilor naturale protejate de stat, după cum urmează:

- „*În coloana 5, textul „Comitetul raional al Sindicatului complexului agroindustrial” se înlocuiește cu textul „Consiliul raional Drochia”.*

**Notă justificativă**:

1. Potrivit punctului 12 al anexei nr. 11 din Legea nr.1538 din 25.02.1998 privind fondul ariilor naturale protejate de stat, deținător de teren al Parcului „Iasnaia Poleana”, cu suprafața 12,8 ha, amplasat la 3 km sud-vest de or.Drochia, este **Comitetul raional al Sindicatului complexului agroindustrial.**

2.Pe teritoriul Parcului sunt amplasate construcții capitale rămase de la foștii proprietari, care sunt utilizate de Tabăra de odihnă și intremare a sănătății copiilor și adolescenților „Poienița însorită”, organizată pe timp de vară, de către Direcția învățămînt, tineret și sport a Consiliului raional Drochia.

3. Pe parcursul ultimilor ani, Consiliul raional Drochia, a întreprins mai multe acțiuni de atragere a investițiilor pentru renovarea Parcului și reparația capitală a construcților, de înregistrare la organul cadastral de stat a bunurilor imobile, însă, de fiecare dată, a primit refuz, pe motiv că cel puțin, Consiliul raional nu este deținător de teren.

4. Modificarea legii în cauză ar permite Consiliului raional Drochia să-și înregistreze construcțiile ca proprietate, să acceseze proiecte și fonduri de investiții naționale și internaționale pentru renovarea capitală a Parcului „Iasnaia Poleana” și a construcțiilor Taberei de odihnă și intremare a sănătății copiilor și adolescenților „Poienița însorită”.

**Președintele**

**raionului Drochia Ion DASCAL**